
Nr.5437/18.06.2020
REFERAT DE APROBARE

Prin cererea nr. 20734 din 28.04.2020, OMV Petrom Marketing SRL, solicita alipirea terenurilor ce fac obiectul contractelor de concesiune nr. 13529A din 29.06.2001, respectiv nr.13529 din 29.06.2001 ambele incheiate cu Consiliul Local Fetesti si terenul proprietate privata a acestuia in suprafata de 1750,25 mp situat in Fetesti, str. Calarasi, nr.514 jud. Ialomita, in vederea intabularii Statiei si intocmirea documentatiei cadastrale pentru terenurile nominalizate. Solicitantul precizeaza ca trei din cele patru constructii care alcatuiesc Statia se intind atat pe terenul OMV cat si pe terenurile concesionate iar acest fapt reprezinta o piedica la inscrierea in cartea funciara. 


Solicitarea  societatii mentionate anterior se incadreaza in prevederile art.132 alin.(3) din Regulamentul aprobat prin Ordinul ANCPI nr. 700/2014 conform caruia proprietarii unor imobile alăturate, in vederea unei mai bune exploatari a acestora, pot solicita inscrierea alipirii in cartea funciara in baza actului de alipire, a unei conventii privind stabilirea cotelor-parti detinute din imobilul rezultat in urma alipirii, incheiata in forma autentica si a unei documentatii cadastrale.

Se impune precizarea ca aceasta operatiune tehnico-juridica nu atrage schimbari nici in regimul proprietatii concendentului (UAT), cota parte rezultata va face parte in continuare din domeniul privat, iar concendentul isi va pastra atributele dreptului de proprietate, inclusiv cel al dispozitiei asupra cotei-parti, nici in regimul executarii contractelor de concesiune de catre concesionar.


Operatiunea este necesara pentru efectuarea primei inscrieri in cartea funciara a localitatii a terenului si pentru obtinerea certificatului de urbanism si a autorizatiilor de constructie care se vor emite pentru modernizarea acestei statii de carburant, urmand ca la finalizarea investitiei loturile sa fie dezmembrate cum sunt in situatia actuala.
Potrivit prevederilor art.25 din Legea nr.7/1996 a cadastrului si publicitatii imobiliare, republicata, cu modificarile si completarile ulterioare, actele de alipire si dezlipire a imobilelor inscrise in cartea funciara se incheie in forma autentica, fapt pentru care dupa obtinerea documentatiei cadastrale se impune mandatarea primarului municipiului Fetesti pentru a semna la notariat Conventia mentionata in proiectul de hotarare.

Avand in vedere prevederile Codului administrativ potrivit carora consiliul local exercita atributii privind administrarea domeniului public si privat al comunei, orasului sau municipiului, transmitem spre dezbatere si aprobare prezentul proiect de hotarare.
Primarul Municipiului Fetesti,
 Sorin GAFIŢOI

